Tamezwarut:
Ghar warni sin n idlisen n tenfas tiqudvadvin, ¨(Asvwadv
yebuyebhen) d (Asfidjet), i zi issenta umarir amazigh Said BELGHARBI abrid n
tira nnes deg usuffegh n idlisen n tsekla tarrifit. Deg idlisn a imezwura n
umarir yegga tizzemmar mgharent mahend ad yewc ij n wudem i tira n tenfust
taqudvadvt di Arrif, udem a i di netwara tifraz n Arrif, ameddur n irifiyyen, d
imxumbar yeqqnen ghar tudart deg idenadv ad yidva nsen.
Amcubbec n Said Belgharbi iked tira, ura d netta d ict n tenfust
umi yewca umarir Arrifi tudart nnes, tira n usefsi, asefsi i iceddan n weydud.
Tira n usefsi d ij n tazvuri umi yarezzu ad yegg umarir,
izvewran iked tizemmar n imariren irifiyyen n yidva, igg i tarin deg iyyar n
tenfust d ungal.
Waxxa tira deg iyyar n trifit d tsekla nnes, teggur zeg
issegussa izeryen ghar zzat, s tizammar n yenni yeksin s wemnus n imar n tira s
yires Arrifi.
Deg ungal nnes (Nunja tanecruft n izerfan), i d yusin am ij n
mezri ghar umarir deg usemghar n tenfust ad tedwer d ungal, i di yessawar Said
Belgharbi x timukrisin yeqqnen ghar umezruy d yidva ad yimar n weydud Arrifi, d
tmurt n imazighen n Tamezgha, abrid n tira i di ntaff radjaghet n taycint d
tidet n wawar, d tghuyyit ghar tirelli n utarras d weydud.
1- “Nunja” tamghart n tamara:
Tanfust n Nunja di jaj n ungal, d aceddi i di yesmun umarir ij n
uoebbuz, yennugh deg wur nnes, d wemxumber ameqqran i di igg iteddar weydud
Arrif i t yejjin yeggur ghar ticarmin d marra izuray n tudart zeg wattvas zi
wami, tamghart d tisit i di netwara rimart d ghezzu n uhewwas, yeggin am
twengint n imazighen.
Yeqqar umarir di ungal nnes: ”Di Tamzgha tugha ur da ghar negh
bu reprac, reprec yus d zey manis nnidven”. Asebter (page) 11.
Kulira d reprac ineqq maca di raggwaj nnes ghar umarir yarezzu
ad day s yesmun marra min ireqqfen irifiyyen n repracat d tamara i di teddar
Nunja i terqef kulira, i di teddar n marra imazighen umi ten d yudeff uzref n
midden d lbarrani ghar tudrin nsen.
Maghar min tegga Nunja ar ami tarbu anict uya n isendifen,
izerfen n tirrugza yejjin Nunja ad teddar di tamara, izerfen n midden i zi
dewren imazighen ssegguren zzay sen tudart nesen, izerfan yejjin baba s ad ihuz
yedji s ad inegh tasghart n temghart di tudart nnes. Manawya itwara t umarir d
ict n tewwart n umenghi yarzvem uhawwas mahend ad yacar tamurt d temghart n
umazigh, i tugha yedjan war izemmar ura d ijj ad ten ihada.
Amenghi umi ggin amcan di Tamezgha jar waryaz d temghart, jar
baba s d yedji s, jar tirrugza d tmettudvt, tugha war yedji ca ghar imazighen,
suya tudert nsen temmut, tedwer am tudart n uhewwas.
2- Amxumber n wenneghnit:
Deg ungal a yeccuren s tasertit, ntaff amarir issawar x tighuni
n uxarrves n urrifi, iked midden s ijj n wudem iweddvar n irifeyyen, axarrves
deg ixf nnes d imunas nsen, advfar i teggen irifiyyen i tmukrisin n tmura n
midden yejji ten teddaren di tudart n midden, huzen imxumbar nsen mahend ad
ddaren tudart n midden am imxumbar n Falastvin d imxumbar n Waoraben iked
Wudayen deg issegussa ya imeggura i di tedwer d tmukrist tamzwarut umi arrin
imazighen taynit.
3-Arbatv, tamzida: iraqqen d iseqsan:
D tasmaqalt i itic umarir x sin n iraqqen day sen ict n rxezrat
teccur s iseqsan x tidet iraqqen i yetwara, nitni i yeksen amcan n izerfan n
imazghen, tamzida mani tedwer teksen day s tasghat n irifiyyen s yisem n Wakuc d
Arbatv tamurt i di twahewwes tesghart n Arrif s yisem n tamunt tanamurt.
Iraqqen a d ict n tidet i di iteddar urrifi, war izzemmar ad
ixarrves deg ibriden n tmurt nnes ura deg ixf nnes, yesmghar s midden issmezzay
zi dcar d tmurt nnes.
4-Tussna d uffugh zeg imxumbar a:
S rxezrat nnes yegwjen, i yetwara Said Belgharbi tawwart n
wuffugh zeg wemnus ameqqran i di iteddar weydud arrifi, i itrahen itweddar ixf
nnes, suya taflamanit nnes tedwer deg ifassen n midden, yedwer war izemmar ad
ixarrves, ura ad yiri, ura ad yesghuy. Tussna d wemsawadv n weydud izemmar ad
yejj Arrif ad yeddar deg ict n tudart nnes, ad das yegg izerfan ness i tarwa
nnes.
Suya ntaff tatarrast (caxsviya) n Idir am ijj n wesfedv yescana
tighit i tarwa n dcar, am ijj n wareqqas n Wakuc n tussna yus d ghar tmura n
imazighen.
5- Tutlayt n ungal:
Tabrat n tira ghar umarir deg ughezdis n wawar i zi yarcem ungal
yudes ghar tira n usefru, suya nzemmar ad nini iwca deg ungal a ijj n wazvri i
tira s trifit.
Mammec ntaff attvas n umsawar yudfen (munulug), manawya yejja
amarir ad ifelsef di tira nnes, ad yewc nigh ad yessiwer x rexezrat nnes ghar
tudart.
Itegg tizemmar deg iyyar n useggem n tira s tmazight n arrif, i
ticc as tnufsetc ad tmsawadv iked ixf nnes deg ixf nnes d arrif, d temsawad ikd
udmawen n imazighen n wawar mani ma djan di Tamezgha, tabridt a n tira tzemmar
ad tiri d asghun iqqen ghar iyyar n ughimi n tutlayt tarifit d tamazight.
Suya nzzemmar ad nssiwer x uraqq n tasekla d tagrawla tadelsant
(tawra tiqafiya) i yedjen ghar tira n Said Belgharbi
6-Timanitin titaresen (Psychologiques des personnages) n ungal:
Mara nekkar ad narzu ad nezuzzar timaniten n ungal umi yewca
umarir tudart di tenfust a, nzzemmar ad nessiwer x wemsvebdvi n tmeddurt nesnt,
mammec temsebdvant tebratin yarezzu ad zzay sent yessiwedv umarir ghar imeghray
(Les lecteurs) n ungal.
Deg ughezdis a ad nessiwer x sin n timanitin (Les personnages) i
tiraren deg wezzay deg waduff (daxer) n ungal, umi temsebdva “tabsikulujit”, jar
iwdan i yuggin ad ddaren s izerfan iqburen, arezzun amaynu d tudart am Idir d
Nunja.
D yenni yumnen s izerfan imenza i iweddvaren marra min d yedjan
d amaynu ghar dcar d ijj n rmewt i marra izerfan umi tugha teggen tudart am
Umghar, baba s n Nunja d Refqi d Zulixa.
Yarezzu umarir ad yescen, iceddan yedjan di tisi n tudart n dcar,
iceddan i temsebdvan ca ghar s aceddi iked arrimet nnes, ca iked tusna nnes ca
iked temgharin ca iked aryazen ca ghar s aceddi iked tudart, suya mahend ad
yeswedv i ict n tesmaqatc x tudart d iceddan nnes yessiwer x yewdan mani yenna:
(Dcar d tazubayt n iceden. Asebter (page) 24)
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn hne_Deva kab_Latn kab_Latn kab_Latn kab_Latn kab_Latn kab_Latn ayr_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn ban_Latn kab_Latn kab_Latn kab_Latn kab_Latn kab_Latn scn_Latn kab_Latn kab_Latn